13 Kafa letlhakoreng le lengwe, ditiro tse dintsi di go dirisa selo se le sengwe se se lapisang mme ga o kgone go dira dilo tse di farologaneng. Ka dinako tse dingwe batho ba felela ba sa itumela kwa tirong kgotsa ba sa tshwarwa sentle. Jaaka Solomone a bontsha, motho yo o setshwakga a ka nna a ja maduo a senatla—gongwe a thusiwa ke batho ba ba nang le maemo ba a dirisanang le bone. (Mor. 2:21) Go na le dilo tse dingwe gape tse di ka kgobang motho marapo. Kgwebo e e simololang go twe e tla tlisa madi a mantsi e ka nna ya phutlhama fa ikonomi ya naga e wa kgotsa go direga dilo tse di neng di sa lebelelwa. (Bala Moreri 9:11.) Gantsi motho yo o dirang ka natla gore a atlege o felela a galefile e bile a kgobegile marapo, a bona gore o ntse a “dira ka natla a direla phefo.”—Mor. 5:16.